**Ακαδημαϊκό ημερολόγιο 2024-2025**

Η Σύγκλητος του Ιδρύματος, στην συνεδρία με αριθμό 1167/27.08.2024 - Θέμα 2ο και σύμφωνα με τις διατάξεις της περ. ζ. της παρ.4 του άρθρου 16 του ν.4957/2022, καθώς και των παρ. 6 & 7 του άρθρου 20 του Εσωτερικού Κανονισμού του Πανεπιστημίου Ιωαννίνων (ΥΑ22444/Β1/3-3-2005, ΦΕΚ 310/10-3-2005, τ.Β’), αποφάσισε ομόφωνα και ενέκρινε την έναρξη και τη λήξη των ακαδημαϊκών εξαμήνων για το ακαδημαϊκό έτος 2024-2025, το οποίο αρχίζει την 2α Σεπτεμβρίου 2024 και λήγει 31η Αυγούστου 2025, ως εξής:

|  |  |  |
| --- | --- | --- |
|  | **Χειμερινό Εξάμηνο** | **Εαρινό εξάμηνο** |
| Έναρξη μαθημάτων | Δευτέρα 30 Σεπτεμβρίου 2024 | Δευτέρα 10 Φεβρουαρίου 2025 |
| Λήξη μαθημάτων | Παρασκευή 10 Ιανουαρίου 2025 | Παρασκευή 23 Μαΐου 2025 |
| Αναπληρώσεις μαθημάτων | Δευτέρα 13 Ιανουαρίου 2025 έως Παρασκευή 17 Ιανουαρίου 2025 | Δευτέρα 26 Μαΐου 2025 έως Παρασκευή 30 Μαΐου 2025 |
| Έναρξη Εξεταστικής περιόδου | Δευτέρα 20 Ιανουαρίου 2025 | Δευτέρα 2 Ιουνίου 2025 |
| Λήξη Εξεταστικής Περιόδου | Παρασκευή 7 Φεβρουαρίου 2025 | Παρασκευή 20 Ιουνίου 2025 |
| Εξεταστική Σεπτεμβρίου |  | Δευτέρα 1 Σεπτεμβρίου 2025 έως Παρασκευή 26 Σεπτεμβρίου 2025 |

**Τα μαθήματα διακόπτονται:**

• από τις 24.12.2024 έως και τις 07.01.2025,

• από τις 27.02.2025 (Πέμπτη της Τυροφάγου) έως και τις 04.03.2025 (επομένη της Καθαράς Δευτέρας) ,

• από τις 14.04.2025 (Μεγάλη Δευτέρα) έως και τις 27.04.2025 (Κυριακή του Θωμά),

• κατά το διάστημα των θερινών διακοπών (από την 1η Ιουλίου 2025 έως την 31η Αυγούστου 2025, σύμφωνα με την παρ. 15 του άρθρου 2 του Εσωτερικού Κανονισμού του Ιδρύματος).

**Το Πανεπιστήμιό μας αργεί:**

* την εθνική εορτή της 28ης Οκτωβρίου 2024,
* την επέτειο του Πολυτεχνείου, στις 17 Νοεμβρίου 2024,
* των Τριών Ιεραρχών, στις 30 Ιανουαρίου 2025,
* την 10η Φεβρουαρίου 2025, για το Τμήμα με έδρα την Πρέβεζα,
* την 21η Φεβρουαρίου 2025, για τα Τμήματα με έδρα τα Ιωάννινα,
* την 11η Μαρτίου 2025, για τα Τμήματα με έδρα την Άρτα,
* την εθνική επέτειο της 25ης Μαρτίου 2025,
* την 1η Μαΐου 2025,
* του Αγίου Πνεύματος, στις 9 Ιουνίου 2025,
* καθώς και όλες τις καθιερωμένες από την Πολιτεία αργίες.

Σημειώνεται ότι, στα Τμήματα στα οποία, η εξεταστική περίοδος του Σεπτεμβρίου δεν ολοκληρώνεται έως την 2η Οκτωβρίου 2024, τότε ως ημερομηνία έναρξης των μαθημάτων του χειμερινού εξαμήνου ορίζεται η επομένη των εξετάσεων.

Τα μαθήματα διδάσκονται στη διάρκεια των πέντε εργάσιμων ημερών της εβδομάδας, σύμφωνα με την παρ. 1 του άρθρου 19 του Εσωτερικού Κανονισμού του Ιδρύματος.

Κάθε εξάμηνο περιλαμβάνει τουλάχιστον δεκατρείς (13) πλήρεις εβδομάδες διδασκαλίας.

Επίσης, η Σύγκλητος του Ιδρύματος αποφάσισε ομόφωνα, τα Τμήματα με απόφαση των Συνελεύσεων να τροποποιούν μερικώς το ακαδημαϊκό ημερολόγιο και να κοινοποιούν τις αποφάσεις τους στη Σύγκλητο και να το αναρτούν στον ιστότοπο του Τμήματός τους.

Η Σύγκλητος του Ιδρύματος ενημέρωσε τα Τμήματα ότι σύμφωνα με την παρ. 4 του άρθρου 64 του ν.4957/2022 με απόφαση της Συγκλήτου του Α.Ε.Ι, κατόπιν αιτιολογημένης εισήγησης της Συνέλευσης του Τμήματος, δύναται να παρατείνεται η διάρκεια του ακαδημαϊκού εξαμήνου, αν οι εκπαιδευτικές δραστηριότητες δεν διεξήχθησαν για λόγους ανωτέρας βίας, σύμφωνα με το πρόγραμμα σπουδών και το εγκεκριμένο ωρολόγιο πρόγραμμα.

Τέλος, επισημαίνεται ότι αργίες, οι οποίες ορίζονται με βάση τον Εσωτερικό Κανονισμό του Ιδρύματος, δύνανται να τροποποιηθούν σε περίπτωση τροποποίησης του Εσωτερικού Κανονισμού από τη Σύγκλητο.